
Biroul Permanent

al

Camerei  Deputaţilor

Vă înaintăm, alăturat, raportul suplimentar asupra propunerii legislative privind taxa de solidaritate, cu care comisia noastră a fost sesizată în fond cu adresa Biroului Permanent nr.  Plx. 688 din 27.12.2010.
	PREŞEDINTE,

Maria Eugenia BARNA

	Bucureşti,  18.04.2012 

RAPORT

asupra propunerii legislative  privind taxa de solidaritate
Cu adresa nr. Plx.688 din 22.11.2010, Biroul Permanent conform art. 95 din Regulamentul Camerei Deputaţilor, republicat, cu modificările şi completările ulterioare, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind taxa de solidaritate.
Comisia pentru buget, finanţe şi bănci a analizat propunerea legislativă în şedinţa din data de 22 decembrie 2010 şi a transmis Plenului Camerei Deputaţilor raportul cu nr. 22/616 din 22.12.2010.

În şedinţa din data de 22 decembrie 2012, Plenul Camerei Deputaţilor a hotărât retrimiterea la comisie a prezentei propuneri legislative în vederea reexaminării şi depunerii unui raport suplimentar.

Ulterior, Comisia a fost sesizată de către Biroul Permanent al Camerei Deputaţilor cu adresa nr. Plx 688 din 27.12.2010.
Prezenta propunere legislativă are ca obiect de reglementare introducerea pe o perioadă de trei ani de zile a unei taxe de solidaritate plătibilă de persoane fizice, în vederea susţinerii şi protejării categoriilor de populaţie cele mai defavorizate de criza economică actuală.
Proiectul de lege introduce taxa de solidaritate fiind taxată totalitatea bunurilor mobile şi imobile dobândite de o persoană fizică privată, în mod legal şi impozitate conform prevederilor prezentului Cod fiscal, dar care depăşesc valoric un standard maxim obiectiv, considerat normal în funcţie de nivelul mediu de dotare patrimonială a populaţiei şi de gradul general de dezvoltare economică a ţării.
Propunerea legislativă face parte din categoria legilor ordinare, potrivit             art. 73 din Constituţia României, republicată.

Propunerea legislativă a fost respinsă de Senat în şedinţa din data de 16 noiembrie 2010.

Propunerea legislativă, potrivit art. 75 alin. (1) şi (3) din Constituţia României, republicată, şi art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.
La lucrările comisiei şi-au înregistrat prezenţa un număr de 17 deputaţi din totalul de 33 membri ai comisiei.
Raportul suplimentar al comisiei a fost votat cu majoritate de voturi.
În şedinţa din data de 17.04.2012, Comisia a reexaminat propunerea legislativă privind taxa de solidaritate şi propune supunerea spre dezbatere şi adoptare Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Eugenia Maria Barna
	SECRETAR,

Nicolae BUD


Consilier parlamentar,
 Luminiţa Ghiorghiu
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

(autorul amendamentului)
	Motivarea amendamentelor propuse

	1. 
	Art.1.- Începând cu data intrării în vigoare a prezentei legi, se instituie, pentru o durată de trei ani, taxa de solidaritate.
	1. Nemodificat
	

	2. 
	Art.2.-(1) Persoanele fizice care deţin bunuri imobile constând în locuinţe sau terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 450.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

(2) În cazul în care valoarea totală a bunurilor mobile şi imobile prevăzute la art.2 este mai mică de 450.000 euro se vor taxa doar bunurile imobile a căror valoare individuală este mai mare de 300.000 euro, precum şi bunurile mobile a căror valoare individuală este mai mare de 50.000 euro, taxa de solidaritate va reprezenta 0,5% din valoarea individuală a bunurilor respective.
	2.Art.2 se modifică şi va avea următorul cuprins:
Art.2.-(1) Persoanele fizice române care deţin bunuri imobile în proprietate, în România şi în străinătate, constând în locuinţe sau terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 450.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

(2) În cazul în care valoarea totală a bunurilor mobile şi imobile prevăzute la alin.(1) este mai mică de 450.000 euro, inclusiv, se taxează doar bunurile imobile a căror valoare individuală este mai mare de 300.000 euro, precum şi bunurile mobile a căror valoare individuală este mai mare de 50.000 euro. În acest caz, taxa de solidaritate este în cuantum de 0,5% din valoarea individuală a bunurilor respective.

(3) Prevederile alin. (1) şi (2) se aplică şi persoanelor fizice străine pentru bunurile deţinute în România.

(4) Sunt exceptate de la plata taxei de solidaritate persoanele fizice române care, pe perioada aplicării prezentei legi, îndeplinesc cumulativ urmatoarele condiţii:

- au calitatea de pensionari;
- nu au alte venituri in afara pensiei;
- bunurile deţinute, prevăzute la alin.(1) si (2) nu sunt generatoare de venituri.
Autori: dep. Maria Eugenia Barna, Eugen Nicolicea – Grupul Parlamentar Progresist
	Textul a fost reformulat şi restructurat pentru a fi stabilită mai clar sfera de aplicare a taxei, atât din punct de vedere al plătitorilor (categoriile de persoane fizice care datorează taxa), cât şi al bunurilor a căror valoare constituie baza impozabilă. 

	3. 
	Art.3 - Taxa de solidaritate se stabileşte de către direcţiile de taxe şi impozite locale, în conformitate cu prevederile art.2, pe baza declaraţiei pe proprie răspundere a persoanelor în cauză. Modelul declaraţiei este cel prevăzut de art.252 alin. (4) din Legea nr.571/2004, Codul Fiscal, modificat în mod corespunzător  prin hotărâre a Guvernului, pentru a cuprinde bunurile care intră sub incidenţa prezentei legi.
	3. Art.3 se modifică şi va avea următorul cuprins:

Art. 3 – (1) Taxa de solidaritate se calculează şi se datorează d către persoanele prevăzute la art. 2           alin. (1), (2) şi (3) pe baza declaraţiei de impunere.

(2) Modelul şi conţinutul declaraţiei de impunere precum şi celelalte elemente necesare aplicării prezentei legi se stabilesc prin Hotărâre a Guvernului în termen de 60 de zile de la publicarea prezentei legi în Monitorul Oficial al României, Partea I.

Autori: dep. Maria Eugenia Barna, Eugen Nicolicea – Grupul Parlamentar Progresist

	


	4. 
	Art.4. Pentru stabilirea valorii bunurilor imobile prevăzute la art.2 direcţiile de taxe şi impozite locale utilizează „Ghidul privind valorile orientative ale proprietăţilor imobiliare” adoptat de către Uniunea Naţională a Notarilor Publici, iar pentru bunurile mobile valoarea se stabileşte scăzând din valoarea de catalog iniţială 25% pentru primul an de vechime şi câte 10% pentru următorii 4 ani vechime.
	Se elimină
Autori: dep. Maria Eugenia Barna, Eugen Nicolicea – Grupul Parlamentar Progresist

	Toate celelalte elemente vor fi cuprinse în normele metodologice elaborate de către Guvern.

	5. 
	Art.5.- Direcţia de taxe şi impozite locale va emite dispoziţia de impunere asupra bunurilor prevăzute în condiţiile prezentei legi.

	Se elimină
Autori: dep. Maria Eugenia Barna, Eugen Nicolicea – Grupul Parlamentar Progresist
	

	6. 
	Art.6.- La data intrării în vigoare a prezentei legi, art.262 din Legea nr.571/2003, Codul Fiscal, se modifică şi se completează astfel:

a) enunţul alineatului 2 se modifică şi se completează astfel:

„În cazul oricăruia dintre următoarele autovehicule, proprietate a persoanelor juridice,impozitul pe mijlocul de transport se calculează în funcţie de capacitatea cilindrică a acestuia, prin înmulţirea fiecărei grupe de 200 de cm³ sau fracţiune din aceasta cu suma corespunzătoare din tabelul următor:”

b) după alineatul 2 se introduce alineatul 2¹, având următorul cuprins: 

„ În cazul oricăruia dintre următoarele autovehicule, proprietate a persoanelor fizice, impozitul pe mijlocul de de transport se calculează în funcţie de capacitatea cilindrică a acestuia, prin înmulţirea fiecărei grupe de 200 de cm³ sau fracţiune din aceasta cu suma corespunzătoare din tabelul următor:”

CAPITOLUL IV
Impozitul pe mijloacele de transport Art.263 alin.(21)
Nr. crt.
Mijloace de transport cu tracțiune mecanică
lei/200 mc sau fracțiune din acestea
1.
Motorete, scutere, motociclete și autoturisme cu capacitatea cilindrică de până la 1600 cmc inclusiv
8
2.
Autoturisme cu capacitatea cilindrică între 1.601 cmc și 2.000 cmc inclusiv
18
3.
Autoturisme cu capacitatea cilindrică între 2.001 cmc și 2.600 cmc inclusiv
36
4.
Autoturisme cu capacitatea cilindrică între 2.601 cmc și 3.000 cmc inclusiv
54
5.
Autoturisme cu capacitatea cilindrică de peste 3.001 cmc
72
6.
Autobuze, autocare, microbuze
24
Alte vehicule cu tracțiune mecanică cu masa totală maximă autorizată de până la 12 tone inclusiv

30

Tractoare înmatriculate

18


	Se elimină
Autori: dep. Maria Eugenia Barna, Eugen Nicolicea – Grupul Parlamentar Progresist

	


ANEXA II

II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 

	1.
	Art.2.- Persoanele fizice care deţin bunuri imobile constând în locuinţe sau terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 450.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

(2)În cazul în care valoarea totală a bunurilor mobile şi imobile prevăzute la art.2 este mai mică de 450.000 euro se vor taxa doar bunurile imobile a căror valoare individuală este mai mare de 300.000 euro, precum şi bunurile mobile a căror valoare individuală este mai mare de 50.000 euro, taxa de solidaritate va reprezenta 0,5% din valoarea individuală a bunurilor respective.
	1.Art.2 se modifică şi se completează şi va avea următorul cuprins:
Art.2.- (1) Persoanele fizice cu cetăţenie română care deţin bunuri imobile în România, constând în locuinţe şi terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 500.000 euro vor achita, anual, o taxă de solidaritate în cuantum de 0,5% din valoarea totală a acestora, care se face venit la bugetul de stat.

Autor: dep. Petru Călian, PDL
Art.2.-(1) Persoanele fizice române care deţin bunuri imobile în proprietate, în România şi în străinătate, constând în locuinţe sau terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 550.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

Autor: Comisia pentru buget, finanțe și bănci

Art.2.- (1) Persoanele fizice cu cetăţenie română care deţin bunuri imobile în România, constând în locuinţe şi terenuri precum şi bunuri mobile constând în avioane, elicoptere, ambarcaţiuni sau autoturisme, a căror valoare însumată este mai mare de 900.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

Autor: dep.Miroslav Adrian Merka - Minorităţi

Art.2. - (1)  Persoanele fizice care deţin bunuri imobile precum şi bunuri mobile constând în mijloace de transport aerian, mijloace de transport naval precum şi mijloace de transport terestru, a căror valoare individuală este mai mare de 1.000 euro şi valoarea lor însumată este mai mare de 1.000.000 euro vor achita, anual, o taxă de solidaritate în cuantum de 1% din valoarea totală a acestora, care se face venit la bugetul de stat.

Autori: deputat EDLER András György şi deputat Erdei Dolóczki István - UDMR

2.Alineatul (2) al articolului 2 se elimină.
Autor: Comisia pentru buget, finanțe și bănci

	Propunem formularea de bunuri imobile, pentru a se include atât bunurile imobile cu destinaţie de locuinţă cât şi bunurile imobile cu orice altă destinaţie, inclusiv terenuri.

- propunem formularea de mijloace de transport aerian, naval şi respectiv terestru, pentru a include toate tipurile de mijloace de transport (inclusiv autovehicule, remorci, iahturi, motociclete, etc...), cu excepţia celor care au o valoare individuală mai mică de 1.000 euro.

- propunem valoarea de 1.000.000 euro pentru ca într-adevăr legea să fie aplicabilă averilor mari.

	
	
	3.După art.2 se întroduce un articol nou, articolul 21 după cum urmează:

Art.21 Nu intră sub incidenţa prezentei legi bunurile imobile cu destinaţie de locuinţă care  servesc drept domiciliu al persoanei, dobândite prin moştenire sau retrocedare precum şi bunurile imobile cu destinaţie de locuinţă care  servesc drept domiciliu al persoanei, deţinute de pensionarii care au ca singură sursă de venit pensia.'
Autori: deputat EDLER András György şi deputat Erdei Dolóczki István - UDMR


	Propunem această formulare pentru a preveni executarea silită şi lăsarea fără adăpost din cauza imposibilităţii de a achita taxa de solidaritate a pensionarilor precum şi a celor care au dobândit bunuri imobile cu destinaţie de locuinţă prin moştenire sau retrocedare şi în consecinţă nu reprezintă grupul ţintă în spiritul prezentei legi.


2

